Мајсен

Мајсен (њем. Meißen), односно Мишно (глсрп. Mišno, длсрп. Mišnjo) град је у њемачкој савезној држави Саксонији. Једно је од 34 општинска средишта округа Мајсен. Према процјени из 2010. у граду је живјело 27.736 становника. Налази се на око 25 километара северозападно од Дрездена. Историја Град је настао на подручју словенског племена Гломачана, које је пирпадало групацији Полапских Срба. Током 929. године, немачки краљ Хајнрих I (919-936) је након успешног похода против словенских племена у средњем Полабљу запосео упориште на стени која се издиже изнад реке Лабе, где је засновао утврђење испод кога се временом развио град Мајсен. У циљу покрштавања околних словенских племена, основана је 968. године Мајсенска бискупија. Пошто се немачка управа у покореним и зависним словенским областима заснивала на пограничним маркама, сматра се да је Мајсен већ током 10. века у појединим периодима могао бити седиште посебног маркгрофа, али Мајсенска марка се у историјским изворима изричито помиње тек од средине 11. века. У међувремену, пољски војвода Болеслав Храбри је већ 1002. године, а затим поново 1018. године ослободио Мајсен и околне области, које су припадале Пољској све до 1032. године, када је та подручја поново запосео немачки краљ Конрад II. Почевши од 1089. године, град Мајсен је заједно са Мајсенском маркгрофовијом био у поседу династије Ветин. У наредном периоду, интензивирана је немачка колонизација словенских области у Полабљу, што је довело до постепене германизације. Мајсен је 1332. године добио градска права. Мајсенски маркгрофови из династије Ветин су 1423. године стекли и Изборну Кнежевину Саксонију, али до нових промена је дошло већ 1485. године, када се Ветинска династија поделила на два огранка: старији (Ернестински) огранак је добио Саксонску изборну кнежевину, док је млађи (Албертински) огранак добио Мајсенску маркгрофовију. Такво стање је потрајало све до 1547. године, када је Албертински огранак преузео и Изборну Кнежевину Саксонију, члији је главни гад био Витенберг, услед чега је тежиште политичке власти померено према северу и другим градским центрима у околини. Иако је изгубио ранији политички значај, град Мајсен се и даље развијао као значајан приведни центар, а такође је био и жариште протестантизма, што је озваничено 1559. године, а римокатоличка Мајсенска бискупија је и формално укинута 1581. године. Мајсен је постао познат по првој европској мануфактури порцелана, која је овде основана 1708. године, зхваљујући локалним наслагама каолина, што је омогућило развој индустријске производње порцелана. Град се у периоду од 1806. до 1918. године налазио у саставу Краљевине Саксоније, а потом је био у саставу разних саксонских административних јединица које су се смењивале на том простору све до стварања савремене немачке савезне државе Саксоније (1990). Географија и демографија Мајсен се налази у савезној држави Саксонија у округу Мајсен. Град се налази на надморској висини од 106 метара. Површина општине износи 30,9 km². У самом граду је, према процјени из 2010. године, живјело 27.736 становника. Просјечна густина становништва износи 898 становника/km². Посједује регионалну шифру (AGS) 14627140. Кроз Мајсен протиче река Елба. Крајем 2010. имао је око 28.000 становника. Међународна сарадња Референце Литература Спољашње везе Званични сајт општине (језик: немачки) Њем. Савезни завод за статистику (језик: немачки) Стална конференција градова и општина (језик: немачки) KommOn Архивирано на веб-сајту Wayback Machine (29. април 2014) - Информациони систем градова, општина и округа. (језик: немачки) План насеља на мапи (Mapquest) Све о мајсенском порцелану Веб камера на пијаци у Мајсену Архивирано на веб-сајту Wayback Machine (17. децембар 2008)